Jabarkan Wisata dari Wisata Kalisuci dalam bahasa jawa

Ing wisata Cavetubing Kalisuci Semanu, wisatawan saged ngambah goa kanthi langit - langit ingkang inggil lan kali ingkang radi jero kirang langkung 2 - 3 meter. Ananging sadèrèngipun, wisatawan kedah mlampah saking pos petugas dumugi korining goa kirang langkung sedasa menit mawi margi ingkang awrat menapa malih kangge wisatawan énggal. Ananging boten susah kuwatos, amargi ing ngajeng wisatawan badhe pun sukani pengaman lan pandhuan saking petugas. Kaéndahan Kalisuci menika saged pun-antebi kirang langkung 500 meter utawi mbetahaken wekdal kalih tabuh kanggé mungkasi bodyrafting ing mriki. Swasana ing goa menika tasih peteng amargi boten wonten pepadhang. Bab menika kagungan ancas kanggé njagi ékosistem alami ing goa kadosta kéwan mamalia lan lawa ingkang pancèn kathah ing mrika. Ananging senajan mekaten, wisatawan tetep saged ningali kaéndahaning goa mawi stalagtit lan stalagmitipun lan punjangkepi mawi swanten ilining toya ingkang nentremaken. Salajengipun, aliran toya menika badhe tumuju ing Luweng Senglat, Luweng Geleng, lan Goa Mburi Omah.Ananging, ing usum rendheng menika Kalisuci Cave Tubing boten saben dinten bikak kangge wisata amargi ugi kedah ngenut ilining toya. Bilih jawahipun rentes, mila wisata katutup sekedhap ngantos kahanan sae malih.